Timawit deg talɣa-is fessus-t ɣef yiles teshel i ususru ula i tira, maca ma nuɣal ɣer unamek-ines ad t-naf wessiɛ s waṭas, d yiwet n tmiḍrant i ɣef yeqqwa wawal d uskasi s ɣur waṭas n yinagmayen seld tizrawin d leqdic-at yettwaxedmen fell-as ɣer tizi n wassa, imi ttemgaradent tmuɣliwin-nsen ɣef wamek neɣ ɣef wacu i tebna tabadut-is. Kra seg-sen qqnen-t ɣer temhazt; meḥsub timawit terza kan timettiyin n wansay n timawit, ma d wiyaḍ ḥesben-tt d allal neɣ d abrid n tudert am wallalen nniḍen, ma d inagmayen wiyaḍ weṣṣan uqbel ad ad d-nini d acu-tt timawit yessefk ad d-negzu timiḍranin i yecudden ɣur-s (tasekla timawit d wansay n timawit).